Document ID: 31987R1617

KOMISSION ASETUS (ETY) N:o 1617/87,
annettu 10 päivänä kesäkuuta 1987,
oliiviöljyn kulutustukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2677/85 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 1454/86(), ja erityisesti sen 11 artiklan 8 kohdan,
sekä katsoo, että
komission asetuksen (ETY) N:o 2677/85(), sellaisena kuin se on viimeksi muutettuna asetuksella (ETY) N:o 2936/86(), 17 artiklassa säädetään, että edellytyksenä kaikkeen yhteisen tullitariffin alanimikkeeseen 15.07 A kuuluvan oliiviöljyn vapaaseen liikkeeseen luovutukseen yhteisössä on todisteen esittäminen siitä, että on annettu vakuus, jonka tarkoituksena on estää, että kolmansista maista peräisin olevat öljyt saisivat kulutustukea; kyseisen asetuksen 18 artiklassa edellä tarkoitetun vakuuden vapauttamisen mahdollistavien edellytysten joukossa on öljyn vienti irtotavarana tai nettosisällöltään suuremmissa kuin viiden litran tuotetta lähinnä olevissa pakkauksissa,
asetuksen N:o 136/66/ETY 20 artiklan mukaisesti kolmansiin maihin vietäville oliiviöljyille voidaan myöntää tuki; tuen määrä voi vaihdella laadun ja tarjontamuodon mukaan,
oliiviöljyä tuotaessa annettujen vakuuksien järjestelmän väärinkäytön estämiseksi olisi säädettävä, että vietäessä yhteisen tullitariffin alanimikkeisiin 15.07 A I c ja 15.07 A II b kuuluvaa oliiviöljyä 18 artiklan 3 kohdassa säädettyä todistusta käytetään ainoastaan vapauttamaan samoista oliiviöljylaaduista annettuja tuontivakuuksia,
taloudellisille toimijoille olisi annettava mahdollisuus saattaa päätökseen meneillään olevat toimet, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 2677/85 17 artiklan 4 kohdan kuudennen alakohdan jälkeen alakohta seuraavasti:
"Jos 18 artiklan 1 kohdan b alakohdassa tarkoitettu oliiviöljyn vienti koskee yhteisen tullitariffin alanimikkeisiin 15.07 A I c ja/tai 15.07 A II b kuuluvaa öljyä, 18 artiklan 3 kohdan mukaisesti annettua todistusta voidaan käyttää ainoastaan vapauttamaan asetuksen (ETY) N:o 3089/78 9 artiklassa säädetty vakuus, joka on annettu samoista öljylaaduista."
2 artikla
Tämä asetus tulee voimaan 1 päivänä elokuuta 1987.
Sitä ei kuitenkaan sovelleta asetuksen (ETY) N:o 2677/85 18 artiklan 3 kohdassa säädettyihin todistuksiin, jotka on annettu ennen tätä päivämäärää.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä kesäkuuta 1987.

Labels: 3
11
17
5